# KISKŐRÖS VÁROS POLGÁRMESTERE

**ELŐTERJESZTÉS**

(sürgőséggel a Képviselő-testület 2021. október 20-i ülésére)

## TÁRGY: NEMZETKÖZI EGYÜTTMŰKÖDÉSI MEGÁLLAPODÁS MEGKÖTÉSE

Kiskőrös Város Önkormányzata részére megkeresés érkezett nemzetközi együttműködési megállapodás megkötése tárgyában a kínai Qiya (Nanjing) Kereskedelmi Fejlesztő Zrt.-től.

Az együttműködési megállapodás tervezetében foglaltak szerint az együttműködés célja új erőforrás-integrációs mechanizmusok kiépítése, kétoldalú helyi kulturális és idegenforgalmi cserék és promóciók előmozdítása, valamint helyi turisztikai desztinációk és turisztikai termékrendszer népszerűsítése, gazdagítása és optimalizálása Jiangsu tartomány Xuzhou (Yunlong körzet) és Kiskőrös Város között. Ennek keretein belül lehetőség lenne továbbá egymás turisztikai célpontjainak reklámozására és turisztikai látogatások szervezésére is, a kulturális és művészeti értékek közvetítésére, nemzetközi kulturális események promócióinak közös megvalósítására, a vállalkozások közötti partnerségi kapcsolat és együttműködés kialakítására.

A megállapodás a kölcsönös együttműködés alapjait rögzíti és Kiskőrös turisztikai és gazdasági fejlődését segíti elő. A megállapodás a megkötésétől számított egy évig hatályos, a megállapodás nem minősül testvérvárosi megállapodásnak.

A sürgősségi előterjesztés indoka, hogy a hivatalos megkeresés a képviselő-testületi anyagok kiküldését követően érkezett.

Fentiekre figyelemmel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2021. október 19.**

**Domonyi László s.k.,**

**polgármester**

**HATÁROZAT-TERVEZET**

Kiskőrös Város Képviselő-testülete

1. egyetért azzal, hogy Kiskőrös Város Önkormányzata együttműködési megállapodást kössön a Qiya (Nanjing) Kereskedelmi Fejlesztő Zrt.-vel a határozat-tervezet mellékletében foglalt tartalommal

2. felhatalmazza a polgármestert a határozat-tervezet mellékletét képező együttműködési megállapodás aláírására.

**Felelős:** polgármester

**Határidő:** azonnal